Source: https://www.jogiforum.hu/hirek/archivum/2004-02.1.0
Timestamp: 2020-01-27 19:16:29+00:00

Document:
Inforum sajtóközlemény a reprográfiai díjról
Kényszervallatók a bíróság előtt
Egy lopással gyanúsított férfi kényszervallatásával vádolja az ügyészség azt a hat rendőrt, akik emiatt álltak a bíróság elé Budapesten - jelenti a HavariaPress.
Alkotmányos jogait félti a Vér és Becsület
Ombudsmani vizsgálatot kér, továbbá a Fővárosi Főügyészséghez fordul jogorvoslatért a szélsőjobboldali Vér és Becsület Kulturális Egyesület, amiért tavaly és idén februárban nem tarthatták meg "becsületnapi" rendezvényüket a budai Várban - olvasható a Magyar Hírlapban.
Bűnbocsánatot ígérnek a kényszervállalkozóknak
"Mindenki szüntesse meg minden színlelt vállalkozói szerződését legkésőbb június 30-ig, s azt jelentse be az APEH-nek" – ajánlja a Magyar Hírlapban Vadász Iván, a Magyar Adótanácsadók Országos Egyesületének alelnöke. "Így a múltra nézve egyszer és mindenkorra bűnbocsánatot nyernek" – érvel az adószakértő.
Kiskorúakat ábrázoló, pornográf képek birtoklása miatt egy katolikus pap ellen vádemelési javaslatot tett a rendőrség
Kiskorúakat ábrázoló, pornográf tartalmú képek tartásával gyanúsít a rendőrség egy katolikus papot - erősítette meg a Magyar Hírlap információját a Budapesti Rendőr-főkapitányság (BRFK) szerdán az MTI-nek. Az iratokat a múlt hét végén vádemelési javaslattal elküldték az ügyészséghez - közölte Bakó Éva őrnagy. Tájékoztatása szerint a nyomozás 2003. február 21-én indult, az eljárás keretében a rendőrség tavaly májusban házkutatást tartott a gyanúsítottnál.
Móri bankrablás: várhatóan pénteken juttatja el a rendőrség a vádemelési javaslatot az ügyészséghez
Várhatóan pénteken juttatja el a rendőrség az ügyészséghez a móri bankrablással kapcsolatos vádemelési javaslatát - tájékoztatta az MTI-t a rendőrség Szervezett Bűnözés Elleni Igazgatóság (SZBEI) nyomozó főosztályának vezetője szerdán.
Megkezdődtek az egyeztetések a gazdák és a minisztérium között
A Földművelésügyi és Vidékfejlesztési Minisztérium és a demonstráló gazdák képviselői egyeztető megbeszélést tartottak szerdán este.A találkozóról közös közleményt adtak ki a résztvevők, Németh Imre földművelésügyi miniszter, illetve a demonstrációs bizottság részéről Jakab István, Mádl István és Paulina László aláírásával.
Másfél milliárd dollárt követel Tajpej Párizstól
Másfél milliárd dolláros kártérítési igényének benyújtásával fenyegeti Franciaországot Tajvan két tíz évnél régebbi fegyverzetvásárlási ügylet miatt, amelyet francia részről milliós illegális jutalékokkal siettettek tető alá hozni.Az 1991-ben Tajpejnek eladott hat Lafayette típusú francia fregatt és a következő év novemberében 60 darab Mirage 2000-5-ös harci gép szállításáról kötött szerződések törvénybe ütköző lebonyolításának ügye nem először kerül napirendre a két ország között, a tajvani kártérítési igény mostani időzítését azonban nehéz nem összefüggésbe hozni Hu Csin-tao kínai államfő január végi, feltűnően szívélyes párizsi fogadtatásával.
Feltételezett magyar hírszerző letartóztatása Németországban
A frankfurti repülőtéren letartóztatták a magyar katonai hírszerzés egyik feltételezett ügynökét, aki tíz éve körözés alatt állt - közölte szerdán a német államügyészség. A Magyarországról származó svéd férfi a nyomozó hatóságok gyanúja szerint 1967 és 1986 között a később életfogytiglani börtönre ítélt és azóta elhunyt Clyde Lee Conrad amerikai katonatiszt futáraként amerikai katonai dokumentumokat juttatott el Magyarországra.
A HM üdvözli az ombudsmani vizsgálatot a mecseki radarállomás kapcsán
A Honvédelmi Minisztérium üdvözli az ombudsmani vizsgálatot a mecseki Zengőre tervezett NATO-lokátorral kapcsolatban - közölte a szaktárca kommunikációs főigazgatósága az MTI-vel szerdán. Közleményük szerint a minisztérium abban bízik: ez a vizsgálat nyilvánvalóvá teszi a közvélemény számára, hogy a szaktárca a beruházás előkészítésének során a legmesszebbmenőkig figyelembe vette a környezetvédelmi és egészségügyi előírásokat.
Tóth Andrást és Papp Csabát hallgatták meg Bácskai ügyében
Tóth András államtitkár és Papp Csaba alezredes meghallgatásával folytatódott Bácskai János dandártábornok perének tárgyalása a Fővárosi Bíróság Katonai Tanácsán - jelenti a HavariaPress.
Minden kártérítési pert az APEH nyert
Kivétel nélkül minden befejezett ügyben az APEH lett a pernyertes 2003-ban - ez azt bizonyítja, hogy az adóhatóság eljárásai, határozatai szabályszerűek és kiállják a bíróság eljárás próbáját is. Az adóhatóság ellen tavaly a korábbinál kevesebb pert indítottak, és perérték is kisebb volt.
Megszüntetné az illetékbélyeget a Nemzetbiztonsági Szakszolgálat
A Nemzetbiztonsági Szakszolgálat a hamisítások miatt az illetékbélyeg megszüntetését javasolja a kormányzatnak. A Pénzügyminisztérium már vizsgálja annak lehetőségét, hogyan lehetne részben kiváltani ezt a fizetőeszközt. A teljes megszüntetést azonban nem tartják szükségesnek.
A győri határőrség feljelentést tett a határátlépő ámokfutó ellen
Hatósági személy ellen elkövetett gyilkossági kísérlet, a közlekedés biztonságának veszélyeztetése és illegális határátlépés miatt tett feljelentést a győri határőrség igazgatója a rajkai határon kedd reggel áttörő belga állampolgárságú férfi ellen - mondta Orodán Sándor, az MTI érdeklődésére szerdán. A határőrség szóvivője hangsúlyozta: továbbra is fenntartják az ámokfutó elfogása érdekében hozott intézkedéseket, vagyis a zöldhatár megerősített őrizetét, a sűrített járőrözést.
Folytatódnak a szakértői tárgyalások a kettős állampolgárságról
A kettős állampolgárság esetleges bevezetésének lehetőségeiről, feltételeiről folytatódnak a szakértői tárgyalások a Külügyminisztérium és a vajdasági magyar szervezetek között, de egyelőre nem tudni, mikor üléseznek legközelebb - mondta a tárca szóvivője keddi budapesti tájékoztatóján, az MTI kérdésére.
Ombudsmani vizsgálat a mecseki NATO-radarállomás ügyében
Az állampolgári jogok országgyűlési biztosa az Alkotmányban deklarált egészséges környezethez való jog sérelmének gyanúja miatt vizsgálatot indított a Mecsek-hegység legmagasabb csúcsán, a Zengőn tervezett NATO-radarállomás megépítése tárgyában. Lenkovics Barnabás információi szerint "(...) a tervezett létesítmény kivitelezése a honos élővilág károsodását okozhatja, védett és fokozottan védett növények élőhelyei kerülhetnek veszélybe a beruházás kapcsán" - indokolta az országgyűlési biztos a döntését kedden az MTI-hez eljuttatott közleményében.
Megszakadhatnak a román csatlakozási tárgyalások
Rosszul áll Románia szénája: több gazdasági-politikai botrány nehezíti kapcsolatát az EU-val, a csatlakozási feltételek teljesítésével rosszul halad, az iraki háború következtében elveszítette néhány befolyásos barátját - és az Európai Parlament szerdán fontolóra veszi az országgal folytatott csatlakozási tárgyalások felfüggesztését.
Az EU elutasította a Microsoft felajánlását
Az öt éve folyó trösztellenes vizsgálat hivatalos lezárulása előtt nem sokkal az Európai Bizottság elutasította a Microsoft peren kívüli megegyezést szorgalmazó ajánlatát, közölték az ügyet belülről ismerő források kedden, nevük elhallgatását kérve.
Az ítélőtáblák ledolgozták az ügyhátralék többségét
Az ítélőtáblák bizonyos területeken teljesen ledolgozták a bírósági ügyhátralékot, felállításuk 1998. évi elhalasztása Lomnici Zoltán, a Legfelsőbb Bíróság elnöke, és Bárándy Péter igazságügyi miniszter szerint is káros volt.
Medgyessy Péter szerdán Mádl Ferenccel vitatja meg közjogi kezdeményezéseit
Medgyessy Péter miniszterelnök szerdán találkozik a köztársasági elnökkel, hogy "egy hosszasabb és tartalmasabb" beszélgetésen vitassák meg hétfői, parlamentben elmondott országértékelő beszédének három közjogi kezdeményezését.
Bábeli nyelvzavar fenyeget az EU-ban a bővítés után
Jelentősen megnöveli a papírmunkát és a tolmács-és fordítószolgálatok feladatait az Európai Unió bővítése. A tíz új tagország csatlakozásával az unió hivatalos nyelveinek száma 20-ra emelkedik a jelenlegi tizenegyről. Egyedül Ciprus nem ad hozzá a nyelvi sokszínűséghez, itt ugyanis a görög fogja betölteni ezt a szerepet.
Bárándy Péter: nincs szükség idősügyi törvényre
Nincs szükség idősügyi törvény megalkotására - közölte az igazságügy-miniszter a Nyugdíjasok Országos Képviselete hétfői, budapesti fórumán.
Alkotmánybírósági döntés a legfőbb ügyész interpellálhatóságáról
Az Alkotmánybíróság 2004. február 16-án elfogadott határozatában, Dr. Polt Péter legfőbb ügyész úr indítványa alapján értelmezte az Alkotmány 27. §-át. Az Alkotmánybíróság eljárása során különös tekintettel volt az Alkotmány 51-53. §-ára, amelyek az ügyészség feladatait határozzák meg.
A Romániai Magyar Jogtudományi Közlönynek 2004-ben 4 száma jelenik meg. A szakfolyóirat 2004-ben ingyenesen kerül terjesztésre.
Ukrán határsértőket fogtak
Ukrán határsértőket tartóztatták fel szombaton éjszaka Hegyeshalomnál - tájékoztatták az MTI-t a Győri Határőr Igazgatóságon. A kilenc ukrán férfit és egy nőt "egy furgon ponyvás utánfutójába heringek módjára zsúfolták össze". Álcázásként műanyag székeket és asztalokat helyeztek rájuk és egy szőnyeggel borították le őket - mondta az igazgatóság sajtóreferense.
Országos agrárdemonstrációt kezdtek a gazdaszervezetek
Agrárdemonstrációt tart hétfőtől - a tervek szerint több napon keresztül - számos gazdaszervezet a fővárost kivéve az ország minden megyéjében, hogy felhívják a figyelmet az agrárágazat általános válságára. A tiltakozó akciókra elsősorban a határátkelőhelyek, a fontosabb fő- és összekötő utak kereszteződéseinek környékén, továbbá hidak le- és feljáróinál lehet számítani. A tiltakozások hétfőn 9 órától munkanapokon 16 óráig tartanak.
Két és fél év után ismét béketárgyalások India és Pakisztán között
Hivatalos béketárgyalásokat kezdett külügyminisztériumi szinten két és fél év után India és Pakisztán Iszlámábádban hétfőn. A napirend meghatározásával kezdődött megbeszéléseket három napra tervezik, a legfontosabb téma a két atomhatalom által egyaránt sajátnak tekintett Kasmír ügye.
A Nagy-Románia Párt elnöke bocsánatot kér a zsidó néptől
Corneliu Vadim Tudor, a Nagy-Románia Párt (PRM) elnöke bocsánatot kér a zsidó néptől, és sajnálatát fejezi ki amiatt, hogy korábban kétségbe vonta a holokauszt létét Romániában - számolt be hétfőn a romániai sajtó a szélsőségesen nacionalista román politikus egyik leveléről. Tudor az Arad Communications választási tanácsadó cég elnökéhez, az izraeli Ejal Aradhoz intézett levelében írja: a zsidóüldözés korábbi tagadása tévedés volt a részéről. A politikus ígéri: ha Románia elnökévé választják, bevezeti a tantervbe a holokauszt oktatását.
A Legfőbb Ügyészség perli Szabó Zoltánt
Pert indított a Legfőbb Ügyészség Szabó Zoltán szocialista képviselő ellen a testület jó hírnevének megsértése miatt - tudta meg a képviselőtől az MTI-nek vasárnap. Közlése szerint pártja egyik októberi sajtótájékoztatóján a Polt Péter által vezetett hivatalt úgy említette, mint "a Fidesz felügyelte ügyészség".
Az Alkotmánybíróság 2004. február 16-17 -i teljes ülésének napirendje
Az Alkotmánybíróság megtárgyalja a rendőrségről szóló törvénynek az élethez való joggal kapcsolatos egyes szabályait kifogásoló indítványt. A testület foglalkozik a legfőbb ügyész interpellálhatóságával összefüggő indítvánnyal.
Bírók oktatják az újságírókat
A Fővárosi Bíróság elnöke is oktat majd újságírókat a Szegedi Tudományegyetem Budapesti Médiaintézetének óráin.
Hétfőn kezdődik a brókerbotrány kapcsán bűnpártolással és államtitoksértéssel megvádolt Bácskai János, a maffiaellenes központ felfüggesztett vezetőjének pere.
Nem fogja korlátozni a brit kormány az új EU-tagállamokból érkező munkavállalók jogait - írta a szombati The Times.
ÁSZ: joguk van az M5-ös autópálya kivásárlásának szerződését vizsgálni
Az Állami Számvevőszék elnöke szerint a szervezetnek joga van arra, hogy az M5-ös autópálya kivásárlásának szerződését vizsgálja.
Magyarországon 2006-tól vezetik be azt az egészségbiztosítási kártyát, mellyel bárki bármely uniós tagországban kérhet saját országa biztosítójának számlájára sürgősségi ellátást. Magyarország halasztást kért a bevezetéshez, a tagországokban júniustól vehetik át a polgárok a plasztiklapot.
Már alig van feldolgozatlan földhivatali akta
Az elmúlt időszak fejlesztéseinek köszönhetően az ország tizennégy megyéjében már nincs földhivatali hátralék. Február közepétől vidéki hivatalok is segítenek a fővárosi akták feldolgozásában.
SZDSZ: ne kezeljék bűnözőként a kábítószer-fogyasztókat
Az új büntetőjogi kódex megalkotásakor egyértelműen el kell határolni egymástól a kábítószer-fogyasztás és kábítószer-terjesztés fogalmát és kritériumait, nem feltétlenül szükséges a büntető törvénykönyv (Btk) újabb módosítása - hangoztatta csütörtökön Szombathelyen Gusztos Péter szabad demokrata parlamenti képviselő.
Levédetnék az ombudsman szót
Az Országgyűlési Biztosok Hivatala (OBH) levédené az ombudsman szót. Azután döntött így az OBH, hogy Demszky Gábor főpolgármester nemrég bejelentette: fővárosi ombudsmani posztot hoz létre.
A csatlakozás után sem nemzeti jelkép az unió zászlója
Az Alkotmány módosítása nélkül az uniós csatlakozás után sem számít Magyarországon nemzeti jelképnek az EU zászlója, így a használatáról nem rendelkeznek a magyar törvények, sőt, a magyar zászlóval ellentétben a Büntető törvénykönyv sem tér ki rá.
Június 13-án EP-választás
A parlamenti pártok vezetői tegnap a köztársasági elnöknél tárgyaltak az európai parlamenti választásokról. Június 13-át, vasárnapot javasolták a köztársasági elnöknek a választás időpontjául.
Nem tűnik színvaknak az igazságszolgáltatás
A felnőtt roma vádlottak a magyaroknál nagyobb számban kapnak szabadságvesztést, a roma származás meghatározó szerepet játszik az előállításoknál, még inkább az igazoltatásoknál – többek között ez derül ki a Magyar Helsinki Bizottságnak a büntetőeljárásokat etnikai szempontból vizsgáló kutatásából.
Nem kellett a roma szobalány?
A Nemzeti és Etnikai Kisebbségi Jogvédő Iroda (NEKI) által indított per egy fővárosi szállodával szemben indult, amely a felperes szerint származása miatt nem alkalmazott egy roma lányt.
Genetikai adatok védelme
Biobankok, genetikai adatok védelme – alapvetően erről szólna a humángenetikai törvény. A társadalmi vita a tavaszi hónapokban történhet, az országgyűlés elé várhatóan ősszel kerül a törvénytervezet.
Május elsejétől mi magyarok is személyi igazolvánnyal utazhatunk a 25 tagúra bővülő Európai Unió tagországaiba - erősítette meg a határőrség parancsnoka.

References: bíróság 
 bíróság 
 Bíróság 
 bíróság 
 Bíróság 
 Bíróság